کێڵگەی کۆرمۆر

کێڵگەی کۆرمۆر کێڵگەیەکی گازی سروشتییە، لە ناحیەی قادرکەرەم لە قەزای چەمچەماڵ لە پارێزگای سلێمانی لە ھەرێمی کوردستان. درێژی کێڵگەکە ٣٣ کیلۆمەتر و پانییەکەی ٤ کیلۆمەترە. لە ساڵی ١٩٢٨ یان ١٩٣٠ دۆزرایەوە تا ساڵی ٢٠٠٣ پێی دەگوترا کێڵگەی ئەنفال شوێنەکەی لە ناوچەیەکی بەرزدایە. لە ساڵی ٢٠٢٢، یەدەگی کێڵگەکە ٨ ترلیۆن و ٢٠٠ ملیار پێی سێجا بووە، و بەرھەمھێنانی ڕۆژانەی غازی سروشتی ٤٥٢ ملیۆن مەتر سێجا بووە، و بەرھەمھێنانی ڕۆژانەی غازی چڕ ٢٢ ھەزار بەرمیل بووە، کە بە تانکەر دەگوازرێتەوە و تێکەڵ بە نەوتی ھەناردەکراو بۆ دەرەوەی وڵات دەبێت. بەرھەمی ڕۆژانەی غازی شل ١٠٥٠ تەنە. یەکێکە لە گەورەترین کێڵگە گازییەکانی ھەرێمی کوردستان، و بۆ دابینکردنی کارەبا و دابینکردنی غازی چێشت لێنان و گەرمکەرەوە بۆ دانیشتووان بەکاردێت. تا ساڵی ١٩٧٧ کێڵگەی کۆرمۆر ئیستغلال نەکرا. درێژی ڕێگای نێوان شوێنی کێڵگەکە و قەزای دووزخورماتوو ١٥ کیلۆمەترە. شوێنی کێڵگەکە لە چوارچێوەی ناحیەی قادرکەرەم بووە، کە تا ساڵی ١٩٧٦ سەر بە قەزای دووزخورماتوو سەر بە پارێزگای کەرکووک بووە، پاشان قەزای دووزخورماتوو تا ساڵی ١٩٨٧ پەیوەندی بە پارێزگای سەلاحەددینەوە کردووە پەیوەست بە قەزای چەمچەماڵی سەر بە پارێزگای سلێمانی. کاتێک ھەرێمی کوردستان لە حکوومەتی ناوەند جیا بووەوە، کێڵگەی کۆرمۆریش ھەر سەر بە حکوومەتی ناوەندی عێراقەوە مایەوە. تا ساڵی ٢٠٠٧ کە حکوومەتی ھەرێمی کوردستان دەستی بەسەردا گرت، کێڵگەکە لەژێر کۆنترۆڵی یەکێتی نیشتمانیی کوردستاندایە، شوێنی کێڵگەکەش یەکێکە لە ناوچە جێناکۆکەکانی نێوان حکوومەتی ھەرێمی کوردستان و حکوومەتی فیدراڵی عێراق. ئەم کێڵگەیە لەلایەن کۆمپانیای دانە غاز و ئەلھیلالی ئیماراتی وەبەرھێنانی تێدا کراوە.

 بۆردوومانکردنی کێڵگەکە 
 لە ٢٥ی کانوونی دووەمی ٢٠٢٤، کێڵگەی کۆرمۆر لە ڕێگەی فڕۆکەیەکی بێفڕۆکەوان و دوو مووشەکی کاتیۆشاوە بۆردوومان کرا، کە زیانێکی سنوورداری لێکەوتەوە و بووە ھۆی کەوتنەوەی ئاگر لە بەشێکی کێڵگە غازییەکەدا.
 لە ٧ی نیسانی ٢٠٢٤، کاتژمێر ٦:٤٥ی ئێوارە، کێڵگەی غازی کۆرمۆر لەلایەن فڕۆکەیەکی بێفڕۆکەوانی نەناسراوەوە کرایە ئامانج و بەھۆیەوە چوار کرێکاری یەمەنی گیانیان لەدەستدا و دوو کرێکاری دیکەش بریندار بوون. لەتیف ڕەشید، سەرۆککۆماری عێراق سەرکۆنەی ھێرشەکەی کرد. ھەروەھا مەسروور بارزانی، سەرۆکی حکوومەتی ھەرێمی کوردستانیش سەرکۆنەی ھێرشەکەی کرد.https://web.archive.org/web/20240427010048/https://asharq.com/politics/86578/%D8%B6%D8%AD%D8%A7%D9%8A%D8%A7-%D9%81%D9%8A-%D9%87%D8%AC%D9%88%D9%85-%D8%A8%D8%B7%D8%A7%D8%A6%D8%B1%D8%A9-%D9%85%D8%B3%D9%8A%D8%B1%D8%A9-%D8%B9%D9%84%D9%89-%D8%AD%D9%82%D9%84-%D8%BA%D8%A7%D8%B2-%D8%A8%D9%83%D8%B1%D8%AF%D8%B3%D8%AA%D8%A7%D9%86-%D8%A7%D9%84%D8%B9%D8%B1%D8%A7%D9%82/

تا ڕۆژی ٢٧ی تشرینی دووەمی ٢٠٢٥، کێڵگەی کۆرمۆر لە ماوەی یەک ساڵدا یازدە جار ھێرشی کراوەتە سەر، لەوانە:
 لە ٢ی شوباتی ٢٠٢٥، کێڵگەی کۆرمۆر لە ڕێگەی فڕۆکەیەکی بێفڕۆکەوانی نەناسراوەوە ھێرشی کرایە سەر، بەڵام ھیچ زیانێکی لێنەکەوتەوە.
 لە ٢٦ی تشرینی دووەمی ٢٠٢٥، مووشەکێکی فڕۆکەی بێفڕۆکەوان لە کۆگایەکی سەرەکیی عەمبارکردنی غازی شلی لە کێڵگەی کۆرمۆر دا، ئەوەش بووە ھۆی ڕاگرتنی بەرھەمھێنانی غاز و بڕانی کارەبا لە ناوچەگەلێکی بەرفراوانی ھەرێمی کوردستان. فەرماندەیی ئۆپەراسیۆنە ھاوبەشەکانی عێراق ئەمەی بە کارێکی تیرۆریستیی مەترسیدار ناوبرد کە ھەوڵەکانی چەسپاندنی سەقامگیریی ئەمنی و ئابووری پەک دەخات.https://www.aljazeera.net/politics/2025/11/27/تفاصيل-هجوم-على-حقل-كورمور-للغاز-أوقف

 سەرچاوەکان 

پۆل:کێڵگە نەوتییەکانی باشووری کوردستان
پۆل:کێڵگە نەوتییەکانی عێراق